ডিমন স্লেয়ার: কিমেতসু নো ইয়াইবা (অনুবাদ: দৈত্য হত্যাকারী) হলো কোয়োহারু গোতোগে বিরচিত এবং অলংকারিত বিখ্যাত মাঙ্গা ও এক অনবদ্য সৃষ্টি। ইউফোটাবেল স্টুডিও কর্তৃক এই মাঙ্গার অ্যানিমে অভিযোজন ৪ঠা জুন, ২০১৮ সালে "উইকলি শোনেন জাম্প"-এ ঘোষণা করা হয়। ২০১৯ সালের ৬ই এপ্রিল থেকে ২৮ই সেপ্টেম্বর পর্যন্ত সিরিজটি ধারাবাহিকভাবে টোকিও এমএক্স, জিটিভি, জিওয়াইটি, বিএস১১ এবং আরো অন্যান্য চ্যানেলে সম্প্রচারিত হতে থাকে। ইউফোটাবল কর্মচারীদের দ্বারা প্রস্তুত স্ক্রিপ্ট সহিত হারুও সোতোজাকি অ্যানিমেটি পরিচালনা করে এসেছেন। সঙ্গীত গীতিকারের ভূমিকায় রয়েছেন ইউকি কাজিউরা এবং গো শিইনা। চরিত্র পরিকল্পনা করেছেন আকিরা মাতসুশিমা এবং হিকারু কোনদো হলেন মূল অ্যানিমেটির প্রযোজক। প্রারম্ভিক থিম  গেয়েছেন লিসা,  এবং সমাপ্তির থিম "ফ্রম দা এজ" গেয়েছেন ফিকশনজাংশন। উনিশতম পর্বের এন্ডিং থিমের জন্যে নামি নাকাগাওয়ার সাথে গো শিনা  গানটি গেয়েছেন। অ্যানিপ্লেক্স অফ আমেরিকা ঘোষণা করে যে সিরিজটা তারা দত্তাধিকারে নিয়ে নিয়েছে, এবং ক্রান্চিরোল, হুলু আর ফানিমেশননাও-এ স্ট্রিমিং সম্পন্ন করা হয়েছে। এছাড়াও অ্যানিমেল্যাব সিরিজটি অস্ট্রেলিয়া এবং নিউজিল্যান্ডে যুগপতভাবে সম্প্রচার করেছে। ২৬ পর্বের এই সিরিজটিতে মূল মাঙ্গার প্রথম খন্ড থেকে সপ্তম খন্ডের শুরু অব্দি কাহিনীর বিবরন দেওয়া আছে।  সম্প্রচারনের উপর বিশেষ গুরুত্ব দিয়ে, জাপানে ২০১৯ সালে ২৯শে মার্চ থেকে দুই সপ্তাহের জন্যে প্রথম পাঁচটি পর্ব সিনেমার পর্দায় প্রকাশিত হয়; তখন এর নামকরণ দেওয়া হয়  এটিকেই লোস এঞ্জেলেস আরাতানি থিয়েটারে ৩১শে মার্চ, ২০১৯ সালে দেখানো হয়। ২০১৯ সালের ২ এপ্রিল, অস্ট্রেলিয়ায় অ্যানিমেল্যাব থেকে ম্যাডম্যান এন্টারটেইনমেন্ট বিশেষ কিছু নির্বাচিত থিয়েটারে এই সিনেমা প্রদর্শিত করে।  ২০১৯ সালের জুলাই মাসে সিরিজটির ইংরেজী ভাষায় ডাব, অ্যাডাল্ট সুইম -এর টুনামি বিভাগে সম্প্রচারিত হবে বলে ঘোষিত হয়। ইংরেজি ডাবটি যথাসময়ে ১২ই অক্টোবর সম্প্রচারিত হয়।  শেষ পর্বে বিবৃত সিক্যুয়াল ফিল্ম ২০২০ সালে ১৬ই অক্টোবর মুক্তি পায়; এই ফিল্মে "অসীম ট্রেন" আর্কটি সম্পন্ন করা হয়েছে। এটির নির্মাণে একই কর্মচারীগণ কাজ করেছেন ও ব্যবহৃত কণ্ঠস্বরও একই শিল্পীদের থেকে কৃত।   পর্ব তালিকা    চরিত্র   তানজিরো কামাদো (竈門 炭治郎)  নেজুকো কামাদো (竈門 禰豆子)  জেনিতসু আগাতসুমা (我妻 善逸)  ইনোশুকে হাশিবিরা (嘴平 伊之助)  গেনিয়া শিনাজুগাওয়া (不死川 玄弥)  কানাও সুয়ুরি (栗花落 カナヲ)  গিউ তোমিওকা (冨岡 義勇)  শিনোবু কোচো (胡蝶 しのぶ)  কিয়োজুরো রেঙ্গুকো (煉獄 杏寿郎)  তেনগেন উজুই (宇髄 天元)  মিতসুরি কানরোজি (甘露寺 蜜璃)  মুইচিরো তোকিতো (時透 無一郎)  গিয়োমেই হিমেজিমা (悲鳴嶼 行冥)  ওবানাই ইগুরো (伊黒 小芭内)  সানেমি শিনাজুগাওয়া (不死川 実弥)  আওই কানজাকি (神崎 アオイ)  গোতো (後藤)  সুমি নাকাহারা (中原 すみ), নাহো তাকাদা (高田 なほ) এবং কিয়ো টেরুচি (寺内 きよ)  কানায় কোচো (胡蝶 カナエ)  মুজান কিবুতসুজি (鬼舞辻 無惨)   হোম মিডিয়া  সিরিজটি ২০১৯ সালের ৩১শে জুলাই, অ্যানিপ্লেক্স কর্তৃক ১১টি ব্লু-রে এবং ডিভিডি আকারে জাপানে মুক্তি পায়, আর অবসিত হয় ২০২০ সালের ২৪ জুনে। প্রত্যেক খন্ডেই সিরিজের চরিত্র পরিকল্পক, আকিরা মাতসুশিমা প্রচ্ছদ চিত্র অঙ্কন করেছেন এবং লিমিটেড-এডিশনে বিশেষ সিডি অন্তর্ভুক্ত করা হয়েছে যা মূলত অরিজিনাল ড্রামা বা সাউন্ডট্র্যাক নিয়ে পূর্ন। উত্তর আমেরকায় অ্যানিপ্লেক্স অফ আমেরিকা প্রথম লিমিটেড-এডিশন এর ব্লু-রে খন্ডটি ২০২০ সালের ৩০শে জুন এবং দ্বিতীয় খন্ডটি ২৪শে নভেম্বর, ২০২০ সালে প্রকাশিত করে। এই কোম্পানিই ফানিমেশনের সঙ্গে অংশীদারি গ্রহণ করে স্ট্যান্ডার্ড-এডিশন এর ব্লু-রে খন্ডগুলি ২০২০ সালের সেপ্টেম্বর ও ২০২১ সালের জানু়ারিতে মুক্তি দেবে বলে ঘোষণা করে।  + অ্যানিপ্লেক্স (স্থান ২ - জাপান) খন্ড. পর্ব প্রচ্ছদ চিত্র বোনাস বা বিশেষ ডিস্ক মুক্তিকাল Ref. ১ ১-২ তানজিরো ড্রামা সিডি এবং সাউন্ডট্র্যাক ৩১ জুলাই, ২০১৯ ২ ৩-৫ গিউ সাউন্ডট্র্যাক ২৮ আগস্ট, ২০১৯ ৩ ৬-৭ নেজুকো ড্রামা সিডি ২৫ সেপ্টেম্বর, ২০১৯ ৪ ৮-১০ তানজিরো এবং কিবুতসুজি সাউন্ডট্র্যাক ৩০ অক্টোবর, ২০১৯ ৫ ১১-১২ জেনিতসু ড্রামা সিডি ২৭ নভেম্বর, ২০১৯ ৬ ১৩-১৪ ইনোশুকে সাউন্ডট্র্যাক ২৫ ডিসেম্বর, ২০১৯ ৭ ১৫-১৭ তানজিরো, জেনিতসু এবং ইনোশুকে ড্রামা সিডি ২৯ জানুয়ারি, ২০২০ ৮ ১৮-১৯ তানজিরো সাউন্ডট্র্যাক ২৬ ফেব্রুয়ারি, ২০২০ ৯ ২০-২১ নেজুকো সাউন্ডট্র্যাক ২৫ মার্চ, ২০২০ ১০ ২২-২৪ শিনোবু ড্রামা সিডি ২৭ মে, ২০২০ ১১ ২৫-২৬ তানজিরো এবং নেজুকো সাউন্ডট্র্যাক ২৪ জুন, ২০২০  তথ্যসূত্র   বিষয়শ্রেণী:মাঙ্গা ভিত্তিক অ্যানিমে ধারাবাহিক বিষয়শ্রেণী:শৌনেন মাঙ্গা বিষয়শ্রেণী:মাঙ্গা ধারাবাহিক বিষয়শ্রেণী:ক্রাঞ্চিরোল অ্যানিমে পুরস্কার বিজয়ী বিষয়শ্রেণী:শুয়েশা ফ্র্যাঞ্চাইজি বিষয়শ্রেণী:টুনামি বিষয়শ্রেণী:২০১৬-এর মাঙ্গা